**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu, likuma “Par valsts apdraudējuma un tā seku novēršanas un pārvarēšanas pasākumiem sakarā ar COVID-19 izplatību” 14.pantu un Ministru kabineta noteikumu projektu “Noteikumi par dīkstāves pabalstu darbiniekiem, kurus skar COVID-19 izplatība” (iesniegts izskatīšanai Ministru kabineta 2020.gada 24.marta sēdē) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomika ministrija sadarbībā ar Valsts ieņēmumu dienestu, pamatojoties uz likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 14.panta pirmo daļu, ir sagatavojusi Ministru kabineta noteikumu projektu „ Noteikumi par dīkstāves pabalstu darbiniekiem, kurus skar COVID-19 izplatība” (iesniegts izskatīšanai Ministru kabineta 2020.gada 24.marta sēdē), kas paredz noteikt kārtību, kādā krīzes skartie darba devēji piesakās dīkstāves pabalstam, kā arī kārtību, kādā aprēķina un saņem dīkstāves pabalstu.Ministru kabineta noteikumu projekta “Noteikumi par dīkstāves pabalstu darbiniekiem, kurus skar COVID-19 izplatība” 8.punkts nosaka uzdevumu Valsts ieņēmumu dienestam ne vēlāk kā piecu darba dienu laikā pēc iesnieguma saņemšanas no darba devēja uz iesniegumā norādīto darbinieka kontu izmaksāt dīkstāves pabalstu.Projekts paredz piešķirt Valsts ieņēmumu dienestam kā atbildīgajai institūcijai finansējumu dīkstāves pabalsta izmaksai Covid-19 krīzes radīto negatīvo seku mazināšanai. Šobrīd ir veikts provizorisks aprēķins par Valsts ieņēmumu dienestam nepieciešamā finansējuma apmēru dīkstāves pabalsta izmaksai, jo nav zināms tieši ietekmēto personu skaits. COVID-19 krīzes skartajās nozarēs darbojas 17 453 uzņēmumi, kuri kopumā nodarbina 72 707 darbiniekus. Pieņemot, ka dīkstāves pabalsts tiks pieprasīts par visiem nodarbinātajiem par likuma „Par valsts apdraudējuma un tā seku novēršanas un pārvarēšanas pasākumiem sakarā ar COVID-19 izplatību” 14.panta pirmajā daļā noteikto maksimālo summu 700 *euro* mēnesī, kopumā minētās izmaksas mēnesī ir 50 894 900 *euro*. Provizoriski dīkstāves pabalsta izmaksai par diviem mēnešiem nepieciešamais finansējums ir 101 789 800‬ *euro* apmērā.Ņemot vērā minēto, no valsts budžeta programmas „Līdzekļi neparedzētiem gadījumiem” nepieciešams finansējums Valsts ieņēmumu dienestam 101 789 800 *euro* apmērā, lai nodrošinātu dīkstāves pabalsta izmaksu Covid-19 krīzes radīto negatīvo seku mazināšanai skarto nozaru darbiniekiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (Valsts ieņēmumu dienests) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos uzņēmumus, šo uzņēmumu darbiniekus, kā arī Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu  | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 |  101 789 800 |  0 |  0 |  0 |  0 |  0 |
| 2.1. valsts pamatbudžets | 0  |  101 789 800 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  - 101 789 800 |  0 |  0 |  0 |  0 |  0 |
| 3.1. valsts pamatbudžets |  0 |  - 101 789 800 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  +101 789 800 |  X |  0 |  X |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Krīzes skartajās nozarēs, kurām sakarā ar Covid – 19 izplatību ir piemērojami pasākumi un īpašie atbalsta mehānismi, darbojas 17 453 uzņēmumi, kuri nodarbina 72 707 darbiniekus. Pieņemot, ka dīkstāves pabalsts tiks pieprasīts par visiem nodarbinātajiem par likuma „Par valsts apdraudējuma un tā seku novēršanas un pārvarēšanas pasākumiem sakarā ar COVID-19 izplatību” 14.panta pirmajā daļā noteikto maksimālo summu 700 euro, kopumā minētās izmaksas mēnesī sastāda 72 707 x 700 = 50 894 900 euro.Plānots, ka dīkstāves pabalsta izmaksai par diviem mēnešiem nepieciešamais finansējums ir 101 789 800‬ euro apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts ir saistīts ar Ekonomikas ministrijas sadarbībā ar Valsts ieņēmumu dienestu sagatavoto Ministru kabineta noteikumu projektu “Noteikumi par dīkstāves pabalstu darbiniekiem, kurus skar Covid – 19 izplatība”. |
| 2. | Atbildīgā institūcija | Finanšu ministrija (Valsts ieņēmumu dienests) |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (Valsts ieņēmumu dienests) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

Eltermane 67120251

Liene.Eltermane@vid.gov.lv